প্রত্যহ সকালে কামলা প্রদানের মানসে কাকলি হইতে নর্থ সাউথ এর পিছনের পথ পরিক্রমণ করিয়া পেটের দায়ে যাইতে হয় । চুক্তি অনুযায়ী সপ্তাহ ৫ দিন কামলা দেই...হৃদয় পল্লবে ইষৎ তৃপ্তির সুরসুরি লয়া যে আমার  মতন সাধারণ বা সাধারণের নিচের মেধা সম্পন্ন এক যুবক তাহার দরিদ্র দেশ মাতৃকার জন্য সামান্য বৈদেশিক মুদ্রা আনয়ন করিতেছে স্বীয় উদর পূর্তির প্রশস্ত পথে । যাহা হউক, কাকলি নামিয়া রিক্সা নামক ত্রিচক্র যানে করিয়া কর্মস্থলে পৌছিতে হয়...প্রভাতে আমার মতন শত সহস্র কমলার পদভারে পথ প্রকম্পিত হয়....তাই ত্রিচক্র যান পাওয়া ইষৎ দুরূহ । উহারা লাইন ধরিয়া দাড়ায়া থাকে কিন্তু যাইবে কি না জিজ্ঞাসিলে না বোধক উত্তর করিয়া ভাড়া বাড়ায়া লইবার প্রয়াস পায় । উহাদের ভীর সামলাইবার জন্য এবং নিয়ম লঙ্ঘন [!!!] রুখিতে ওই স্থানের বাসিন্দা গণ কিছু  গার্ড নিযোগ দিয়া রাখিয়াছেন ।